***ΔΙΚΑΙΩΜΑ ΚΑΤΑΓΓΕΛΙΑΣ ΚΑΙ ΔΙΑΔΙΚΑΣΙΑ ΥΠΟΒΟΛΗΣ***

1. Ο οργανισμός θέτει στη διάθεση των μελών του και των οργανισμών συλλογικής διαχείρισης, για λογαριασμό των οποίων έχει αναλάβει τη διαχείριση δικαιωμάτων στο πλαίσιο συμβάσεων εκπροσώπησης, διαδικασία υποβολής καταγγελίας ιδίως σε σχέση με τη σύμβαση ανάθεσης για τη διαχείριση των δικαιωμάτων και τη λήξη αυτής ή την ανάκληση ή την καταγγελία των δικαιωμάτων, τους όρους εισδοχής μέλους, την είσπραξη των ποσών που οφείλονται στους δικαιούχους, τις κρατήσεις και τις διανομές.
2. Η καταγγελία θα πρέπει να είναι έγγραφη. Υποβάλλεται στον Οργανισμό με οποιονδήποτε τρόπο κρίνει ο καταγγέλλων, ακόμη και με ηλεκτρονικά μέσα, Ειδικότερα, μέσω του ειδικού πεδίου στον ιστότοπο του Οργανισμού ή ακόμη και μέσω ηλεκτρονικού ταχυδρομείου. Στην καταγγελία, μεταξύ των λοιπόν στοιχείων του καταγγέλλοντος, θα πρέπει να σημειώνεται υποχρεωτικά και η ηλεκτρονική του διεύθυνση. Ο Οργανισμός ενημερώνει τον καταγγέλλοντα για τη λήψη της καταγγελίας αμέσως ή, το αργότερο, εντός τριών (3) εργασίμων ημερών από την υποβολή της. Η ενημέρωση του γίνεται με ηλεκτρονική επιστολή στην δηλωθείσα ηλεκτρονική του διεύθυνση.
3. Η εξέταση της καταγγελίας γίνεται από ειδική προς τούτο τριμελή Επιτροπή, απαρτιζόμενη από τον Γενικό Γραμματέα του Οργανισμού ως Πρόεδρο, ένα εκ των λοιπών μελών του Διοικητικού Συμβουλίου και το Νομικό Σύμβουλο, του οργανισμού.

Η Επιτροπή απαντά εγγράφως και αιτιολογημένα το αργότερο μέσα σε δώδεκα (12) εργάσιμες ημέρες από τη λήψη της καταγγελίας. Εάν απαιτηθούν περαιτέρω στοιχεία, μπορεί να τα ζητήσει από τον καταγγέλλοντα εντός της ως άνω προθεσμίας. Σε αυτή την περίπτωση ο οργανισμός συλλογικής διαχείρισης οφείλει να απαντήσει εγγράφως και αιτιολογημένα το αργότερο μέσα σε επτά (7) εργάσιμες ημέρες από την ημέρα λήψης των συμπληρωματικών στοιχείων.

Για την υποβολή Καταγγελίας πατήστε ***ΕΔΩ***